На основу члана 2. 4. 9. и 13. Закона о комуналним делатностима („Сл. гласник РС“, бр. 88/11, 104/16 и 95/18), члана 32. Закона о локалној самоуправи („Сл. гласник РС“, број: 129/07, 83/14-др.закон, 101/16-др.закон и 47/18), члана 15. 16. 17. и 18. Уредбе о начину и условима за отпочињање обављања комуналних делатности („Сл. гласник РС“, бр. 13/18, 66/18 и 51/19) и члана 15. 40. и 152. Статута општине Владичин Хан („Сл. гласник града Врања“, бр. 4/19), Скупштина општине Владичин Хан, на седници одржаној дана 06.12.2020. године, донела је

**ОДЛУКУ**

**О ИЗМЕНИ И ДОПУНИ ОДЛУКЕ О ДИМНИЧАРСКИМ УСЛУГАМА НА ТЕРИТОРИЈИ ОПШТИНЕ ВЛАДИЧИН ХАН**

**Члан 1.**

У Одлуци о димничарским услугама на територији општине Владичин Хан („Сл. гласник града Врања“, бр. 9/19) у члану 4. став 1. мења се и гласи:

„Комуналну делатност димничарске услуге може обављати јавно предузеће, привредно друштво, предузетник или други привредни субјект који је регистрован и који испуњава услове прописане законом и уредбом за обављање ове комуналне делатности, и коме се, у складу са законом повери обављање комуналне делатности димничарске услуге (у даљем тексту: вршилац комуналне делатности)“.

**Члан 2.**

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: 06-87/16/20-I**

**ПРЕДСЕДНИЦА**

**Данијела Поповић**